(७) इस सम्मेलन की स्पष्ट राय है कि नदी जोड परियोजना अवैग्यानिक और अलोकतान्त्रिक है . इसके कारण देश के लोगों का बडा नुकसान होगा और नदियां धीरे धीरे मर जाएंगी . इस परियोजना के जो फ़ाएदे गिनाए जा रहे हैं उन्हें साबित करने के लिये सरकार के पास पर्याप्त प्रमाण नही हैं .इस परियोजना के कारण नदियों पर आधारित आबादी के आवास व रोजगार मे भारी कमी होगी .इससे बाढ , जलजमाव , पनी के खारे होने जैसी समस्याएं और ज्यादा होंगी. इस पर बहुत ज्यादा खर्च होगा . इतना खर्च करने के लिये सरकार को अन्तर्राष्ट्रीय संस्थानों तथा निजी क्षेत्र से धन जुटाना होगा . इसका नतीजा होगा जल का निजीकरण और इसकी कीमतों मे भारी व्रुद्धि . जल के निजीकरण का सीधा नतीजा होगा जल और खाद्य सुरक्षा का खातमा . भारी खर्च के लिये भारी विदेशी कर्ज के कारण देश को आर्थिक व राजनैतिक आज़ादी खोनी भी पडेगी .